system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Județul Tighina (interbelic).
assistant
Județul Tighina a fost o unitate administrativă de ordinul întâi din Regatul României, aflată în regiunea istorică Basarabia. Reședința județului era orașul Tighina.

Întindere 

Județul se afla în partea estică a României Mari, în sud-estul regiunii Basarabia, la granița cu Uniunea Sovietică. Actualmente teritoriul fostului județ este în componența Republicii Moldova. Se învecina la vest cu județul Cahul, la nord cu județul Lăpușna, iar la sud cu județul Cetatea Albă. La est se afla granița cu Uniunea Sovietică, aflată de cealaltă partea a râului Nistru.

Organizare 
Teritoriul județului era împărțit inițial în patru plăși:
 Plasa Bulboaca,
 Plasa Căușani,
 Plasa Ceadâr-Lunga și
 Plasa Cimișlia.

Pe teritoriul județului Tighina se aflau două localități urbane:  Tighina (comună urbană și reședința județului), respectiv Comrat (comună urbană situată în partea de vest a județului).

Populație 
Conform recensământului din 1930 populația județului era de 306.592 locuitori, dintre care 53,4% români, 14,7% ruși, 12,8% găgăuzi, 6,4% bulgari, 5,5% evrei, 3,4% germani, 3,0% ucraineni, 0,4% romi ș.a. Din punct de vedere confesional populația era alcătuită din 89,4% ortodocși, 5,5% mozaici, 3,0% lutherani, 0,8% ortodocși de stil vechi, 0,6% romano-catolici, 0,4% baptiști ș.a.

Mediul urban 
În 1930 populația urbană a județului era de 44.057 locuitori, dintre care 35,6% ruși, 19,8% evrei, 17,7% găgăuzi, 16,7% români, 4,4% bulgari, 3,1% ucraineni ș.a. Sub aspect confesional orășenimea era formată din 75,1% ortodocși, 19,9% mozaici, 2,5% ortodocși de stil vechi, 1% romano-catolici, 0,6% lutherani ș.a.

Materiale documentare

Referințe

Legături externe 

 Portretul României Interbelice - Județul Tighina

 
Istoria Tighinei